સેન્સર બોર્ડે ફિલ્મના પ્રત્યેક સીનમાંથી પાટીદાર કે પટેલ શબ્દ હટાવી દેવા જણાવ્યું છે એટલું જ નહીં પટેલ આંદોલનની યાદ અપાવતું કન્ટેન્ટ પણ દૂર કરવા જણાવ્યું છે. બી.આર. આંબેડકરનો રેફરન્સ પણ હટાવી લેવા સેન્સર બોર્ડે જણાવ્યું છે. ફિલ્મના ડાયરેક્ટર રાજેશ ગોહિલે જણાવ્યું છે કે આ અભિવ્યક્તિની સ્વતંત્રતા અને સર્જનાત્મકતા પર પ્રતિબંધ મૂકવાનો પ્રયાસ છે. અમે સેન્સર બોર્ડને જણાવ્યું હતું કે આ ફિલ્મ સંપૂર્ણપણે હાર્દિક પટેલ પર આધારિત નથી, પરંતુ સેન્સર બોર્ડે એવી દલીલ કરી હતી કે ફિલ્મનો હીરો જેલ જનાર પટેલ લીડર જેવો દેખાય છે.